Dinamika mes lirisë së fjalës e lirisë së besimit
Dy analistë diskutojnë ndikimin e kësaj dinamike tek zhvillimet në Lindjen e Mesme
Dhuna e ditëve të fundit në Libi, Egjipt dhe Jemen ka sjellë përsëri në qendër të vëmendjes tensionet që ekzistojnë mes fjalës së lirë, sado ofenduese dhe dinjitetit fetar. Disa analistë politikë në Kairo thonë se e vetmja kurë për këtë situatë është zgjerimi i dialogut: Sulmet ndaj misioneve diplomatike amerikane në Libi, Egjipt dhe Jemen tregojnë se sa e lehtë është të ndizen emocionet kundër një vendi aleat të këtyre popujve. Një realizim filmik amator, thuajse i panjohur, që vë në lojë Profetin Muhamet, u prit me revolta dhe përfundoi me vrasje. Said Sadek është professor i Sociologjisë Politike në Universitetin Amerikan në Kairo: Profesor Sadek arsyeton se ekstremistët në të dyja skajet arritën atë që deshën: për njërën palë - të provonin se Islami është i dhunshëm dhe për palën tjetër se Amerika është armiku i fesë së tyre. Ata shënuan pikë në kurriz të atyre që janë në qendër të spektrit, përfshirë ambasadorin që u vra Chris Stevens: Profesor Sadek thotë se kjo është një axhengë anti-perëndimore që vihet me lehtësi në zbatim: Qeveria libiane e dënoi haptazi sulmin në Bengazi. Përgjigja fillestare e Egjiptit nuk përmendte vdekjen e ambasadorit Stevens, megjithëse një ditë më pas Egjipti dënoi “aktet e jashtëligjshme” kundër ambasadave të huaja. Ziad Akl Moussa është analist politik në Kairo: Kjo dinamikë është vërejtur disa herë gjatë viteve të fundit, si në rastin e karikaturistit danez i cili tallej me Profetin Muhamet si dhe me imazhe të tjera perëndimore që konsiderohen si ofenduese dhe shkaktuan revolta të hapura. Ai argumenton se deri kur qeveritë të arrijnë ta parashtrojnë bindshëm këtë çështje si diçka që lidhet me lirinë e fjalës dhe jo me sulme kundër fesë, akte të tilla dhune do të vazhdojnë të shfaqen.